**ДО**

**"Веолия Енерджи Варна" ЕАД**

**гр. Варна, ул. "Янош Хуняди" № 5, п.к. 26;**

**тел. 0800 14448,**

[**clients.bg-veolia@veolia.com**](mailto:clients.bg-veolia@veolia.com)

**П О К А Н А**

**За сключване на договор за възлагане на обществена поръчка с предмет “Доставка на топлинна енергия посредством топлоносител – гореща вода за нуждите на ДГ № 36 "Морска звездица" - гр. Варна" по чл. 191, ал. 1, т. 2 от ЗОП във връзка с чл. 20, ал. 3, т. 2 от ЗОП**

УВАЖАЕМИ ГОСПОДА,

На основание чл. чл. 191, ал. 1, т. 2 от ЗОП във връзка с чл. 20, ал. 3, т. 2 от ЗОП Ви отправяме покана за сключване на договор за доставка на топлинна енергия посредством топлоносител – гореща вода за нуждите на ДГ № 36 "Морска звездица" - гр. Варна в рамките на предоставените на Вашето дружество изключителни права за производство и пренос на топлоенергия.

Срокът за изпълнение на поръчката е 12 месеца, считано от датата на сключване на договора за изпълнение. Прогнозната стойност на поръчката е **49 990 лева без ДДС**, определена на основание чл. 21, ал. 8, т. 1 от ЗОП и съобразно действащата към момента цена на топлинна енергия, утвърдена от КЕВР за Вашето дружество.

Място на изпълнение на поръчката: ДГ № 36 „Морска звездица“, гр. Варна, жк Младост до бл. 104.

Мотиви за избор на реда за възлагане на обществената поръчка – чл. 191, ал. 1, т. 2 – Покана до определено лице, във връзка с чл. 20, ал. 3, т. 2 от ЗОП:

Съгласно чл.39, ал.1, т.1 и т.2 от Закона за енергетиката (ЗЕ), производството и преносът на топлинна енергия са дейности, подлежащи на лицензиране, а според чл.43, ал.2, т.3 от същия закон, за една обособена територия се издава само една лицензия за пренос на топлинна енергия. Видно от регистъра на лицензиите на Комисията за енергийно и водно регулиране (КЕВР), публикуван на официалната й страница, "Топлофикация -Варна" ЕАД притежава лицензия с № Л-040-05/06.12.2000г. за дейност „пренос на топлинна енергия“ и лицензия № Л-041-02/06.12.2000 г. за дейност „производство на топлинна енергия“ (която с Решение № И2-Л-041-02/01.12.2008г. е изменена в лицензия за производство на електрическа и топлинна енергия“), издадени за територията на гр.Варна за срок от 20 години, вписани под № 25. Териториалният обхват на лицензията включва ДГ № 36 Морска звездица, намиращо се в гр.Варна, район Младост, ж.к.”Младост” срещу блок № 153. Правоприемник на „Топлофикация -Варна" ЕАД е „Далкия Варна ЕАД, като от 07.09.2015г.- правоприемник е "Веолия Енерджи Варна" ЕАД. Съгласно разпоредбата на чл.49, ал.3 от Наредба № 3 от 21 март 2013г. за лицензиране на дейностите в енергетиката промяната на наименованието на лицензианта и /или на адреса и седалището на неговото управление, преобразуването на лицензиант от една правна форма в друга, както и актуализирането на приложенията към лицензиите, не се счита за изменение на лицензията. В тази връзка не е необходимо дружеството правоприемник "Веолия Енерджи Варна" ЕАД да подава заявление за изменение на издадените лицензии. Предвид изложеното, за изпълнение предмета на поръчката са налице изключителни права, придобити по силата на административен акт. Прогнозната стойност на поръчката попада в стойностния праг по чл. 20, ал. 3, т. 2 от ЗОП, поради което приложимият ред за възлагане е покана до определени лица по смисъла на чл. 191, ал. 1, т. 2 от ЗОП.

На основание чл. 65, ал. 2 от ППЗОП преди подписване на договора представляваното от Вас дружество, определено за изпълнител, трябва да представи следните документи:

1.За обстоятелствата по чл. 54, ал. 1, т. 1 от ЗОП – свидетелство за съдимост на представляващия Вашето дружество;

2.За обстоятелствата по чл. 54, ал. 1, т. 3

– удостоверение от органите по приходите /НАП/;

- удостоверение от Община Варна, местни данъци /ще бъде изкарано служебно/.

3.За обстоятелствата по чл. 54, ал. 1, т. 7 от ЗОП – декларация по образец № 1;

4. Декларации по чл. 59, ал. 1, т. 3 и чл. 42, ал. 2, т. 2 от Закона за мерките срещу изпирането на пари (ЗМИП) /образец № 2 и образец № 3/;

5.Декларация по чл.3, т.8 и чл.4 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици /образец № 4/.

Настоящата покана се изпраща на участника и се публикува на интернет страницата на ДГ № 36 "Морска звездица" - гр. Варна http://www.odz15varna.eu, в меню „Профил на купувача“.

**За контакт с нас: тел. 052 801405 – Драгомира Македонска – директор.**

Приложения: образци №№ 1-4.

**ДИРЕКТОР:..........................................**

**/Драгомира Македонска/**